
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

368. Ίδρυση εργαστηρίου Επιχειρηματικής Πληροφορι¬ 

κής στο Τμήμα Οργάνωσης και Διοίκησης Επιχει¬ 
ρήσεων του Οικονομικού Πανεπιστημίου Αθηνών 
και καθορισμός του εσωτερικού του κανονισμού .. 1 

369. Επαγγελματικά δικαιώματα των κατόχων Διπλώ¬ 
ματος του Οργανισμού Επαγγελματικής Εκπαί¬ 
δευσης και Κατάρτισης (Ο.Ε.Ε.Κ.) επιπέδου Με- 
ταδευτεροβάθμιας Επαγγελματικής Κατάρτισης 
της ειδικότητας "Διοικητικό Στέλεχος Αθλητι¬ 
σμού" των Ινστιτούτων Επαγγελματικής Κατάρτι¬ 


σης (Ι.Ε.Κ.) του Νόμου 2009/1992. 2 

370. Εσωτερικός κανονισμός της Α' Χειρουργικής Κλι¬ 
νικής του Τμήματος Ιατρικής του Δημοκριτείου 
Πανεπιστημίου Θράκης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 368 
Ίδρυση εργαστηρίου Επιχειρηματικής Πληροφορικής 
στο Τμήμα Οργάνωσης και Διοίκησης Επιχειρήσεων 
του Οικονομικού Πανεπιστημίου Αθηνών και καθορι¬ 
σμός του εσωτερικού του κανονισμού 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 "Για τη δομή και λειτουργία των Ανωτάτων 
Εκπαιδευτικών Ιδρυμάτων" (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
"Δομή και λειτουργία των Τεχνολογικών Εκπαιδευτικών Ι¬ 
δρυμάτων" (Α' 173), 

2. Τιςδιατάξειςτουάρθρου4παρ. 1 εδ.γτουΝ. 2083/1992, 
"Εκσυγχρονισμός της Ανωτάτης Εκπαίδευσης" (Α' 159), 

3. Τιςδιατάξειςτου (άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α' 137) όπως αυτό 
προσετέθη με το άρθρο 27του Ν. 2081/1992 "Ρύθμιση του 
θεσμού των Επιμελητηρίων τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 


τικών οργανώσεων των εμπόρων, βιοτεχνών και λοιπών ε- 
παγγελματιών και άλλες διατάξεις" (Α' 154) και τροποποι¬ 
ήθηκε με το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις" (Α' 38), 

4. Τις διατάξεις του άρθρου 22 παρ. 3 του Ν. 2362/1995 
"Περί δημοσίου Λογιστικού, ελέγχου των δαπανών του 
Κράτους και άλλες διατάξεις" (Α' 247), 

5. Τις διατάξεις του άρθρου 1 περ. ιιτου Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών πράξεων" (Α' 48), 

6. Τις διατάξεις της αρ. 1039386/441/Α0006/21.4.2000 
Απόφασης του Πρωθυπουργού και του Υπουργού Οικο¬ 
νομικών "Ανάθεση αρμοδιοτήτων του Υπουργού Οικονο¬ 
μικών στους Υφυπουργούς Οικονομικών" (Β' 571) 

7. Τη γνώμη της Γ ενικής Συνέλευσης του Τμήματος Ορ¬ 
γάνωσης και Διοίκησης Επιχειρήσεων του Οικονομικού 
Πανεπιστημίου Αθηνών (συνεδρίαση 2η/22.9.99). 

8. Το γεγονός ότι από την εφαρμογή των διατάξεωντου 
παρόντος διατάγματος προκαλείται ετήσια δαπάνη ύ¬ 
ψους 1.000.000 δρχ. ή 2.934,70 ΕΥΡΩ για τα λειτουργικά 
έξοδα του ιδρυομένου εργαστηρίου, η οποία για το τρέ- 
χον έτος περιορίζεται στο ποσό 500.000 δρχ. ή 1.467,35 
ΕΥΡΩ και θα βαρύνει τον προϋπολογισμό του Οικονομι¬ 
κού Πανεπιστημίου Αθηνών (ΚΑΕ 4121) και του οποίου οι 
εγγεγραμμένες πιστώσεις επαρκούν. Κατά την επόμενη 
πενταετία μέρος της ανωτέρω δαπάνης αναμένεται να ε¬ 
ξοικονομηθεί από ίδιους πόρους του εργαστηρίου κατά 
τα προβλεπόμενα στο άρθρο 6 του παρόντος διατάγμα¬ 
τος κατά δετό υπόλοιπο μέρος της, η εν λόγω δαπάνη, θα 
καλύπτεται από τις πιστώσεις που θα εγγράφονται στον 
ανωτέρω Προϋπολογισμό χωρίς αύξηση της Κρατικής ε¬ 
πιχορήγησης προς αυτόν. 

9. Την αριθμ. 475/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύεται Εργαστήριο Επιχειρηματικής Πληροφορικής 
στο Τμήμα Οργάνωσης και Διοίκησης Επιχειρήσεων του 
Οικονομικού Πανεπιστημίου Αθηνών το οποίο καλύπτει 
εκπαιδευτικές και ερευνητικές ανάγκες στα γνωστικά α- 




























3492 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ντικείμενα: Της Επιχειρηματικής Πληροφορικής, της Διοί¬ 
κησης Πληροφοριακών Συστημάτων, της Εφαρμογής 
των Πολυμέσων, του Ηλεκτρονικού Εμπορίου με σκοπό 
την Υποστήριξη των Διαδικασιών Επιχειρηματικών Ανα¬ 
γκών, της Μετάδοσης Επιχειρηματικών Δεδομένων με 
σύγχρονες μεθόδους, της Ανάλυσης και Σχεδίασης Επι¬ 
χειρηματικών Πληροφοριακών Συστημάτων, της Δημι¬ 
ουργίας Καταλλήλου Επιχειρηματικού Περιβάλλοντος, 
Χρηστών, της Επίλυσης Επιχειρηματικών Προβλημάτων: 

Άρθρο 2 
Αποστολή 

Το εργαστήριο έχει ως αποστολή: 

1. Την εκπαίδευση και κατάρτιση των προπτυχιακών και 
μεταπτυχιακών φοιτητών του Τμήματος Οργάνωσης και 
Διοίκησης των Επιχειρήσεων και των άλλων τμημάτων, 
του Οικονομικού Πανεπιστημίου Αθηνών, σε σύγχρονα 
θέματα των τεχνολογιών της Επιχειρηματικής Πληροφο¬ 
ρικής, με δυναμικά ανανεούμενο τρόπο, λαμβάνοντας 
παράλληλα υπ’ όψη του τις τεχνολογικές εξελίξεις και τις 
επικρατούσες συνθήκες τόσο διεθνώς όσο και στον Ελ¬ 
ληνικό χώρο. 

2. Την ανάπτυξη νέων κατευθύνσεων και μορφών εκπαι¬ 
δευτικής τακτικής, σχετικών με τις επιχειρηματικές σπου¬ 
δές, μέσω της χρήσης υπολογιστικών συστημάτων, σύμ¬ 
φωνα με τις γενικές αρχές και τον κανονισμό έρευνας, 
που καθορίζεται απάτη Σύγκλητο του Οικονομικού Πανε¬ 
πιστημίου Αθηνών. 

3. Την ανάπτυξη ερευνητικών συνεργασιών με Ερευνη¬ 
τικά Κέντρα, καθώς και άλλα Ανώτατα Εκπαιδευτικά Ιδρύ¬ 
ματα της ημεδαπής και της αλλοδαπής, με την προϋπό¬ 
θεση ότι οι επιστημονικοί στόχοι συμπίπτουν, συμβαδί¬ 
ζουν και αλληλοσυμπληρώνονται με τους στόχους του 
εργαστηρίου, μέσα σε πνεύμα αμοιβαιότητας και συλλο¬ 
γικής εργασίας. 

4. Την οργάνωση σεμιναρίων, συνεδρίων, διαλέξεων, 
δημοσιεύσεων και εκδόσεων σχετικών με τα θέματα της 
Επιχειρηματικής Πληροφορικής. 

5. Την παροχή υπηρεσιών αντιστοίχων προς το γνωστι¬ 
κό αντικείμενο του Εργαστηρίου Επιχειρηματικής Πληρο¬ 
φορικής, σύμφωνα με τα προβλεπόμενα στο Π.Δ. 
159/1984 (Α' 53). 

6. Την εφαρμογή και διάδοση των νέων τεχνολογιώντης 
Επιχειρηματικής Πληροφορικής, μέσω συνεργασιών με 
φορείς, τόσο του δημοσίου όσο και του ιδιωτικού τομέα. 

7. Την ανάπτυξη νέων προϊόντων σε θέματα της Επιχει¬ 
ρηματικής Πληροφορικής. 

8. Την υποστήριξη των μεθόδων διδασκαλίας με κατάλ¬ 
ληλο εποπτικό υλικό. 

9. Τη βελτίωση των ερευνητικών προσπαθειών, μέσω 
της υλικοτεχνικής υποδομής του εργαστηρίου. 

10. Την επίλυση επιχειρηματικών προβλημάτων κάθε 
φύσεως, με τη χρήση καταλλήλων πληροφοριακών συ¬ 
στημάτων. 

11. Τον προσδιορισμό και επίλυση προβλημάτων εφαρ¬ 
μογών της Επιχειρηματικής Πληροφορικής στον Ελληνι¬ 
κό χώρο, με σκοπό τη βελτίωση των συνθηκών λειτουρ¬ 
γίας των επιχειρήσεων και οργανισμών και την ανάπτυξη 
σχετικής επιστημονικής έρευνας. 

12. Τον προσδιορισμό, κατά περίπτωση, των διαδικασιών 
επίλυσης προβλημάτων σχετικών με την προσαρμογή των 
πληροφοριακών συστημάτων στην ελληνική γλώσσα. 


13. Την τακτική ενημέρωση, μέσω ειδικών σεμιναρίων 
και ημερίδων, σε θέματα σχετικά με τις εκάστοτε εξελί¬ 
ξεις στις νέες τεχνολογίες της Επιχειρηματικής Πληρο¬ 
φορικής· των προπτυχιακών και μεταπτυχιακών φοιτητών 
και του διδακτικού προσωπικού του Πανεπιστημίου. 

14. Την εκπαίδευση και κατάρτιση των φοιτητών στα 
πληροφοριακά και υπολογιστικά συστήματα, την εξοικεί¬ 
ωσή τους στη χρήση των νέων τεχνολογιών της πληρο¬ 
φορικής και των επικοινωνιών ως εργαλείων και την κατά 
το δυνατό καλλίτερη κατανόηση της χρησιμότητας των ε¬ 
φαρμογών της Επιχειρηματικής Πληροφορικής στις Επι¬ 
χειρήσεις και τους Οργανισμούς του Δημοσίου και του Ι¬ 
διωτικού τομέα. 

15. Τη βελτίωση των διδακτικών και ερευνητικών διαδι¬ 
κασιών στα Επιχειρηματικά Πληροφοριακά Συστήματα 
και συγκεκριμένα σε θέματα σύγχρονων εφαρμογών μέ¬ 
σω Υλικού και Λογισμικού. 

16. Τη μελέτη των θεμάτων μετάδοσης Επιχειρηματι¬ 
κών Δεδομένων, των Δικτύων Υπολογιστικών Συστημά¬ 
των και των Επιχειρηματικών Εφαρμογών τους, της Σύν¬ 
δεσης με Διεθνή Δίκτυα και Τράπεζες πληροφοριών, των 
Ψηφιακών επικοινωνιών ΙδϋΝ. 

17. Τις επιχειρηματικές εφαρμογές που προσφέρονται 
από το Διαδίκτυο (ΙπΙθγπθΙ) και συγκεκριμένα το Ηλεκτρο¬ 
νικό Εμπόριο (ΕΙθοΙγοπιο Οογπγπθγοθ) και την Ηλεκτρονική 
Ανταλλαγή Δεδομένων (ΕΙθοΙγοπιο ϋεΐα ΙπΙθΓοάαηρθ ΕϋΙ). 

18. Τις Επιχειρηματικές Εφαρμογές, καθημερινής πρακτι¬ 
κής και υλοποίησης στρατηγικής με σύγχρονες επιστημονι¬ 
κές μεθόδους, μέσω της χρήσης εξειδικευμένου λογισμικού 
για θέματα Στατιστικής, Χρηματοδοτικής Διοίκησης, Προ¬ 
βλέψεων, Γραφικών Παραστάσεων, Εφοδιαστικής, Προσο¬ 
μοίωσης, Βάσεων Δεδομένων, Εμπείρων Επιχειρηματικών 
Συστημάτων, Τεχνητής Νοημοσύνης, Συστημάτων Υποστή¬ 
ριξης Επιχειρηματικών Αποφάσεων, και Υποστήριξης Απο¬ 
φάσεων Ομάδων καιτη Χρήση Πολυμέσων σε Επιχειρηματι¬ 
κές Εφαρμογές. 

19. Τη μελέτη των στοιχείων Ανάπτυξης Επιχειρηματι¬ 
κών Εφαρμογών, που περιλαμβάνουν το σύνολο των με¬ 
θοδολογιών και διαδικασιών σε όλα τα στάδια της σχε¬ 
δίασης και της ανάπτυξης, όπως η Δομημένη Ανάλυση, οι 
παραδοσιακές και εξελιγμένες μέθοδοι ανάπτυξης, οι 
Μεθοδολογίες Σχεδίασης, οι προσδιορισμοί των επιχει¬ 
ρηματικών λειτουργιών καιτηςροήςτων επιχειρηματικών 
πληροφοριών, η σχεδίαση εφαρμογών με χρήση εργα¬ 
λείων 0Α3Ε και η επικοινωνία Χρήστη - Μηχανής. 

Άρθρο 3 
Προσωπικό 

Το εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Οργά¬ 
νωσης και Διοίκησης Επιχειρήσεων του Οικονομικού Πα¬ 
νεπιστημίου Αθηνών που το γνωστικό αντικείμενο της θέ¬ 
σης που κατέχουν εμπίπτει στα διδακτικά και ερευνητικά 
ενδιαφέροντατου εργαστηρίου, από μέλη του Ειδικού Τε¬ 
χνικού Εργαστηριακού Προσωπικού (Ε.Τ.Ε.Π.) καθώς και 
από μέλη του λοιπού επιστημονικού προσωπικού και του 
διοικητικού προσωπικού που τοποθετούνται στο εργα¬ 
στήριο με τη διαδικασία των άρθρων 4 παρ. 1 (δ) του Ν. 
2083/92 (Α' 159) και 13 παρ. 3βτου Ν. 2817/2000 "Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις" (Α' 78) αντίστοιχα. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ. Ε. Π.) του Τμήματος 
Οργάνωσης και Διοίκησης Επιχειρήσεων του Οικονομι¬ 
κού Πανεπιστημίου Αθηνών που ορίζεται κατά τις διατά- 
ξειςτου άρθρου 28παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού - 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γενική Συνέλευση του Τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση στη Γενική 
Συνέλευση του Τμήματος για τον ορισμό των υπευθύνων 
για τα αναλώσιμα υλικά και τον κινητό εξοπλισμό και η υ¬ 
πογραφή κάθε εγγράφου που διακινεί το εργαστήριο. 

Άρθρο 5 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Οικονομικού 
Πανεπιστημίου Αθηνών και σε χώρους που παραχωρού- 
νται σ’ αυτό για την εγκατάσταση των οργάνων και του 
λοιπού τεχνικού εξοπλισμού που είναι αναγκαίος για τη 
διενέργεια των εργαστηριακών ασκήσεων και των ερευ¬ 
νητικών προγραμμάτων. Στο χώρο εγκατάστασης τοπο¬ 
θετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει α- 
ποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν υ¬ 
πάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στουςχώ- 
ρους, καθώς και στην προστασία των οργάνων και εγκα¬ 
ταστάσεων του εργαστηρίου από βλάβες. 

4. Η χρησιμοποίηση ειδικών οργάνων κάθε εργαστηρί¬ 
ου επιτρέπεται μόνο στο προσωπικό του ή άλλους ερευ¬ 
νητές, που έχουν ειδική επί των οργάνων αυτών εκπαί¬ 
δευση και εξουσιοδότηση από το διευθυντή αυτού. Κινη¬ 
τά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερευνητικές δραστη- 
ριότηταςτου εργαστηρίου, σύμφωνα με την ισχύουσα νο¬ 
μοθεσία (άρθρο 18του Ν. 1268/1982). 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 


γ. Την παροχή υπηρεσιών σύμφωνα με το άρθρο 3 παρ. 
3 του π.δ. 159/1984 (Α'53). 

δ. Τις πιστώσεις που διατίθενται από το Τμήμα Οργά¬ 
νωσης και Διοίκησης Επιχειρήσεων του Οικονομικού Πα¬ 
νεπιστημίου Αθηνών με τη διαδικασία του άρθρου 4 παρ. 
ΙετουΝ. 2083/1992 (ΑΊ59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
στ. Τις κληρονομιές, τις δωρεές και τις κληροδοσίες 
που καταλείπονται στο Οικονομικό Πανεπιστήμιο Αθηνών 
για τους σκοπούς του εργαστηρίου. 

Άρθρο 7 

Τηρούμενα βιβλία 

Γιατις ανάγκες του εργαστηρίου τηρούνται τα ακόλου¬ 
θα βιβλία και στοιχεία: 

βαθμολόγιο φοιτητών, βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο διακίνησης αλληλογραφίας. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 369 
Επαγγελματικά δικαιώματα των κατόχων Διπλώματος 
του Οργανισμού Επαγγελματικής Εκπαίδευσης και 
Κατάρτισης (Ο.Ε.Ε.Κ.) επιπέδου Μεταδευτεροβάθ- 
μιας Επαγγελματικής Κατάρτισης της ειδικότητας "Δι¬ 
οικητικό Στέλεχος Αθλητισμού"των Ινστιτούτων Επαγ¬ 
γελματικής Κατάρτισης (Ι.Ε.Κ.) του Νόμου 2009/1992 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ της παραγράφου 3 του 
άρθρου 2 καιτης παραγράφου 3του άρθρου 6του Νόμου 
2009/1992 "Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις" (ΦΕΚ 
18/Α71992). 

2. Την υπ’ αριθ. 20261/20.4.2000 (ΦΕΚ571/Β72000) Κοι¬ 
νή Απόφαση του Πρωθυπουργού καιτου Υπουργού Πολι¬ 
τισμού "Ανάθεση αρμοδιοτήτων στον Υφυπουργό Πολιτι¬ 
σμού". 

3. Την υπ’ αριθμ. 24/26.10.2000 Γνώμη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

4. Το άρθρο 29Ατου Ν. 1558/85 "Κυβέρνηση και Κυ¬ 
βερνητικά όργανα" (Α' 137) όπως προστέθηκε με το άρ- 

θρο 27 του Ν. 2081/1992 (ΑΙ 54) και αντικαταστάθηκε α- 
πότοάρθρο 1 παρ. 2εδάφ. ατού Ν. 2469/1997 (Α'38) και 
το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

5. Την υπ’ αριθμ. 332 /2001 Γνωμοδότηση του Συμβου¬ 
λίου της Επικράτειας, μετά από πρόταση του Υπουργού 
Εθνικής Παιδείας και Θρησκευμάτων και του Υφυπουρ¬ 
γού Πολιτισμού, αποφασίζουμε: 

ΑΡΘΡΟ 1 

ΕΠΑΓΓΕΛΜΑΤΙΚΑ ΔΙΚΑΙΩΜΑΤΑ 

Οι κάτοχοι Διπλώματος του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ.) επιπέδου Με- 
ταδευτεροβάθμιας Επαγγελματικής Κατάρτισης της ειδι¬ 
κότητας "Διοικητικό Στέλεχος Αθλητισμού" των Ινστιτού¬ 
των Επαγγελματικής Κατάρτισης (Ι.Ε.Κ.) του Νόμου 
2009/1992 έχουν δικαίωμα απασχόλησης στον ιδιωτικό 
και δημόσιο τομέα. 

ΑΡΘΡΟ 2 

ΦΟΡΕΙΣ ΑΠΑΣΧΟΛΗΣΗΣ ΤΟΥ ΕΠΑΓΓΕΛΜΑΤΙΑ 

Οι κάτοχοι Διπλώματος του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ.) επιπέδου Με- 
ταδευτεροβάθμιας Επαγγελματικής Κατάρτισης της ειδι¬ 
κότητας "Διοικητικό Στέλεχος Αθλητισμού" μπορούν να 
απασχοληθούν σε: 

- Υπουργεία και εποπτευόμενα Ν.Π.Δ.Δ., Ν.Π.Ι.Δ. ή άλ¬ 
λους φορείς του δημοσίου που ασχολούνται με τον αθλη¬ 
τισμό. 

- Αθλητικές Οργανώσεις (Αθλητικές Ενώσεις, Αθλητι¬ 
κές Ομοσπονδίες, Αθλητικά Σωματεία, Αθλητικές Α.Ε. 
κ.λ.π.). 

- Δημοτικούς Αθλητικούς Οργανισμούς, Δημοτικές Α¬ 
θλητικές Επιχειρήσεις -Υπηρεσίες και Αθλητικές Επιχει¬ 
ρήσεις Οργανισμών Τοπικής Αυτοδιοίκησης. 

- Αθλητικά Κέντρα, Ιδιωτικά Γυμναστήρια, Ιδιωτικές Α¬ 
θλητικές Σχολές, Επιχειρήσεις οργάνωσης εξειδικευμέ- 
νων μορφών αθλητικού τουρισμού, αθλητικών δραστη¬ 
ριοτήτων, εκδηλώσεων και αναψυχής, επιχειρήσεις πα¬ 
ροχής αθλητικών υπηρεσιών, επιχειρήσεις διακίνησης 
αθλητικών προϊόντων, κατασκηνώσεις και χώρους ψυχα¬ 
γωγίας που προσφέρουν αθλητικές δραστηριότητες και 
οποιαδήποτε άλλη δραστηριότητα σχετική με την ειδικό¬ 
τητα τους. 

ΑΡΘΡΟ 3 

ΠΕΡΙΓΡΑΦΗ ΚΑΘΗΚΟΝΤΩΝ 

Στο πλαίσιο άσκησης του επαγγέλματος τους οι κάτο¬ 
χοι Διπλώματος Μεταδευτεροβάθμιας Επαγγελματικής 
Κατάρτισης της ειδικότητας "Διοικητικό Στέλεχος Αθλητι¬ 
σμού", ασκούν τις ακόλουθες δραστηριότητες: 

Συνεργάζονται, όπου απαιτείται, με τα στελέχη που έ¬ 
χουν πανεπιστημιακές ή και μεταπτυχιακές σπουδές στην 
οργάνωση και διοίκηση αθλητικών φορέων και οργανι¬ 
σμών. 

- Εκτελούντις διοικητικές εργασίες των Υπουργείων και 
των εποπτευόμενων Ν.Π.Δ.Δ., Ν.Π.Ι.Δ. ή άλλων φορέων 
που ασχολούνται με τον Αθλητισμό. 

- Συμβάλλουν στην οργάνωση - υλοποίηση αθλητικών 
προγραμμάτων και την διεξαγωγή αθλητικών αγώνων. 


- Συμβάλλουν στην οργάνωση και διαχείριση αθλητικών 
εκδηλώσεων. 

- Συμβάλλουν στην οργάνωση, διοίκηση και διαχείριση 
φορέων, επιχειρήσεων και εταιριών, που ασχολούνται με 
αθλητικές δραστηριότητες, με αναψυχή και με παροχή α¬ 
θλητικών υπηρεσιών ή διακίνηση αθλητικών προϊόντων. 

ΑΡΘΡΟ 4 

Η ισχύς του Προεδρικού Διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος δια¬ 
τάγματος. 

Αθήνα, 22 Οκτωβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΠΕΤΡΟΣ Δ. ΕΥΘΥΜΙΟΥ ΓΕΩΡΓΙΟΣ ΦΛΩΡΙΔΗΣ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 370 
Εσωτερικός κανονισμός της Α'Χειρουργικής Κλινικήςτου 
Τμήματος Ιατρικής του Δημοκριτείου Πανεπιστημίου 
Θράκης 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 ” Για τη Δομή και λειτουργία των Ανωτάτων 
Εκπαιδευτικών Ιδρυμάτων” (Α' 87), όπως η πρώτη διάτα¬ 
ξη τροποποιήθηκε με το άρθρο 48 παρ. 2 του Ν. 1404/ 
1983 ” Δομή και λειτουργία των Τεχνολογικών Εκπαιδευ¬ 
τικών Ιδρυμάτων” (Α' 173), 

2. Τις διατάξεις του άρθρου 4 παρ. 1 περ. γ του ν. 
2083/1992, "Εκσυγχρονισμός της Ανωτάτης Εκπαίδευ¬ 
σης" (Α'159), 

3. Τις διατάξεις του άρθρου 29Α του Ν. 1558/1985 (Α' 
137), όπως αυτό προσετέθη με το άρθρο 27 του Ν. 
2081/92 (Α' 154) καιτροποποιήθηκε με το άρθρο 1 παρ. 2α 
του Ν. 2469/1997 (Α'38), 

4. Τις διατάξεις του άρθρου 1 περ. ιιτου Π.Δ. 55/1996 
"Περιορισμός συναρμοδιοτήτων κατά την έκδοση διοικη¬ 
τικών πράξεων" (Α' 48), 

5. Τη γνώμη της Γενικής Συνέλευσης του Τμήματος Ια¬ 
τρικής του Δημοκριτείου Πανεπιστημίου Θράκης (συνε¬ 
δρίαση 1/10.10.2000). 

6. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Δημοκριτείου Πανεπιστη¬ 
μίου Θράκης. 

7. Την αριθμ. 533/2001 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων, αποφασίζουμε: 

Άρθρο 1 
Αντικείμενο 

Η Α’ Χειρουργική Κλινική του Τμήματος Ιατρικήςτου Δη- 
μοκριτείου Πανεπιστημίου Θράκης, που ιδρύθηκε με το 

Π.Δ. 459/1987 (Α' 215), μετονομάσθηκε με την αριθμ. 
Β1/349/22.8.1996 απόφαση του Υπουργού Εθνικής Παι¬ 
δείας και θρησκευμάτων (Β' 792) και εγκαταστάθηκε και 
λειτουργεί στο Γενικό Νοσοκομείο Αλεξανδρούπολης με 
την αριθμ. Α3β/οικ. 7956/31.5.1988 κοινή απόφαση των Υ¬ 
πουργών Υγείας, Πρόνοιας και Κοινωνικών Ασφαλίσεων 
και Εθνικής Παιδείας και Θρησκευμάτων (Β' 365), έχει ως 
αντικείμενο δραστηριότητας τη διάγνωση, την πρόληψη, 
τη συντηρητική και χειρουργική θεραπεία και αποκατά¬ 
σταση των παθήσεων που εμπίπτουν στο πεδίο της Γενι¬ 
κής Χειρουργικής. Στην Κλινική συγκροτείται και λειτουρ¬ 
γεί ειδική μονάδα Τεχνητής διατροφής (εντερικής - παρε¬ 
ντερικής) με ειδικότερο αντικείμενο δραστηριότητας την 
μελέτη - αντιμετώπιση - αποκατάσταση των διαταραχών 
της θρέψης σε χειρουργικούς και μη αρρώστους καθώς 
και την παρασκευή και χορήγηση των απαραίτητων προς 
τούτο διαλυμάτων. 

Άρθρο 2 
Αποστολή 

1. Η Κλινική με την ειδική της μονάδα έχουν ως αποστο¬ 
λή: 

α) την κάλυψη των διδακτικών και ερευνητικών αναγκών 
του Τμήματος Ιατρικής καθώς και των συναφών Τμημά¬ 
των του Δημοκρίτειου Πανεπιστημίου Θράκης στα αντι¬ 
κείμενα δραστηριότητάςτους. 

β) την ειδίκευση ιατρών, νοσηλευτών και άλλων λει¬ 
τουργών υγείας και την συνεχή εκπαίδευση και επιμόρ¬ 
φωση αυτών. 

γ) την παροχή περίθαλψης και νοσηλείας σε ασθενείς 
με χειρουργικά νοσήματα (τακτικά και επείγοντα). 

δ) την εκτέλεση κλινικών και πειραματικών ερευνητικών 
προγραμμάτων με σκοπό τη μελέτη και εν γένει παραγω¬ 
γή νέας γνώσης σχετικά με την παθογένεια, πρόληψη, 
διάγνωση και θεραπεία των χειρουργικών παθήσεων. 

ε) τη συνεργασία και ανταλλαγή επιστημονικών γνώσε¬ 
ων με άλλες κλινικές ή εργαστήρια, επιστημονικές εται¬ 
ρείες, ακαδημαϊκά ή ερευνητικά ιδρύματα της ημεδαπής 
ή της αλλοδαπής, τη συνεργασία με ευρωπαϊκούς ή διε¬ 
θνείς οργανισμούς για την πραγματοποίηση ερευνών και 
εκπαιδευτικών προγραμμάτων και γενικώς δραστηριοτή¬ 
των συναφών με τα επιστημονικά αντικείμενα της κλινι¬ 
κής, οργάνωση συμποσίων, σεμιναρίων, συνεδρίων, δια¬ 
λέξεων με σκοπό την ενημέρωση και ανταλλαγή απόψεων 
και επιμόρφωση των συμμετεχόντων. 

2. Το έργο της Κλινικής με την ειδική της μονάδα δια- 
κρίνεται σε εκπαιδευτικό, κλινικό και ερευνητικό. 

3. Το εκπαιδευτικό έργο αφορά στην εκπαίδευση των 
φοιτητών του Τμήματος Ιατρικής, την εκπαίδευση των ει- 
δικευομένων και τη μετεκπαίδευση των ειδικευμένων ια¬ 
τρών, καθώς και την εκπαίδευση άλλων λειτουργών υγεί¬ 
ας. Η εκπαίδευση των φοιτητών επιτελείται από το διδα¬ 
κτικό ερευνητικό προσωπικό και διακρίνεται, σύμφωνα με 
το πρόγραμμα σπουδών, σε θεωρητική και πρακτική. Οι 
φοιτητές παράλληλα με την εκπαίδευση παρακολουθούν 
τις επιστημονικές δραστηριότητες της Κλινικής και της 
μονάδαςτης. 

Η εκπαίδευση των ειδικευομένων και η μετεκπαίδευση 
των ειδικευμένων ιατρών διακρίνεται σε θεωρητική και 
πρακτική. Η πρακτική αποσκοπεί στην απόκτηση πείρας 
στην διαγνωστική και θεραπευτική αγωγή. Η θεωρητική 


περιλαμβάνει κλινικά και θεωρητικά μαθήματα, συζητή¬ 
σεις ενδιαφερουσών περιπτώσεων, σεμινάρια και βιβλιο¬ 
γραφική ενημέρωση. 

4. Το ερευνητικό έργο της Κλινικής και της ειδικής της 
μονάδας περιλαμβάνει εφαρμοσμένη κλινική έρευνα, πει¬ 
ραματική και βασική έρευνα, και επιτελείται από το προ¬ 
σωπικό της Κλινικής, μόνον ή σε συνεργασία με άλλους ε¬ 
ρευνητές, Κλινικές ή εργαστήρια. Προϋπόθεση για τη διε¬ 
νέργεια κλινικής πειραματικής έρευνας, στην περίπτωση 
χρήσης μη εγκεκριμένων φαρμακευτικών ουσιών, είναι η 
χορήγηση άδειας από το Εθνικό Οργανισμό Φαρμάκων. 
Το ερευνητικό έργο στοχεύει στη μελέτη και αναζήτηση 
νέων τεχνικών και θεραπευτικών μεθόδων στα επιστημο¬ 
νικά πεδία που υπηρετεί η Κλινική. 

5. Το κλινικό έργο αφορά στην περίθαλψη των ασθενών 
που νοσηλεύονται ή παρακολουθούνται στην Κλινική και 
την μονάδα της. Οι υπηρεσίες είναι διαγνωστικές και θε¬ 
ραπευτικές (χειρουργικές, επεμβατικές ή συντηρητικές). 
Όλοι οι διαγνωστικοί και θεραπευτικοί χειρισμοί και απο¬ 
φάσεις θα πρέπει να ακολουθούν τους κανόνες της επι¬ 
στήμης και να αποτελούν εφαρμογή αποδεδειγμένων ή 
διεθνώς παραδεκτών πρακτικών. Διαγνωστικοί ή θερα¬ 
πευτικοί πειραματικοί χειρισμοί εφαρμόζονται μόνο μετά 
από έγκριση της επιτροπής ιατρικής ηθικής και δεοντο¬ 
λογίας και με έγγραφη συγκατάθεση των ασθενών. 

Άρθρο 3 
Προσωπικό 

1. Η Κλινική στελεχώνεται από ιατρικό και λοιπό προ¬ 
σωπικό που υπηρετεί στο Τμήμα Ιατρικής του Δημοκρί- 
τειου Πανεπιστημίου Θράκης και στο Νοσοκομείο στο ο¬ 
ποίο έχει εγκατασταθεί και λειτουργεί. 

2. Το Ιατρικό προσωπικό αποτελείται από τον Διευθυντή 
και μέλη του Διδακτικού Ερευνητικού Προσωπικού (ΔΕΠ) 
του Τμήματος Ιατρικής, των οποίων η επιστημονική ενα¬ 
σχόληση εμπίπτει στις διδακτικές, ερευνητικές και κλινικές 
δραστηριότητες της Κλινικής. Το προσωπικό αυτό συ¬ 
μπληρώνεται με ειδικευόμενους ιατρούς που αποσπώνται 
ή τοποθετούνται σύμφωνα με τις κείμενες διατάξεις και τέ¬ 
λος από ειδικευμένους ιατρούςτου Ε.Σ.Υ.που αποσπώνται 
σύμφωνα με τις προϋποθέσεις και περιορισμούς που ορί¬ 
ζουν οι σχετικές για την απόσπαση αυτή διατάξεις. Το λοι¬ 
πό προσωπικό περιλαμβάνει μέλη Ειδικού Τεχνικού Εργα¬ 
στηριακού Προσωπικού (Ε.Τ.Ε.Π.) και μέλη του νοσηλευτι¬ 
κού και λοιπού παραϊατρικού προσωπικού, του οποίου το 
έργο καθορίζεται σύμφωνα με τις εκάστοτε ανάγκες της 
Κλινικής. Η τοποθέτηση στην Κλινική των μελών του διδα¬ 
κτικού ερευνητικού προσωπικού καιτου ειδικού τεχνικού ε¬ 
ρευνητικού προσωπικού γίνεται με την διαδικασία του άρ¬ 
θρου 4 παρ. 1 (δ) του Ν. 2083/1992 (Α’ 159),του διοικητικού 
προσωπικού σύμφωνα με το άρθρο 13 παρ. 3β του Ν. 
2817/2000 (Α’ 78) και των υπολοίπων μελών με την διαδι¬ 
κασία που ορίζεται στον Οργανισμό του Νοσοκομείου, στο 
οποίο είναι εγκατεστημένη η Κλινική. 

Άρθρο 4 

Διοίκηση - Αρμοδιότητες 

1. Η Κλινική διευθύνεται από Διευθυντή που είναι μέλος 
του Διδακτικού Ερευνητικού Προσωπικού (Δ.Ε.Π.) του 
Τμήματος Ιατρικής του Δημοκρίτειου Πανεπιστημίου 
Θράκης και ορίζεται με τη διαδικασία του άρθρου 28 παρ. 
22 του Ν. 2083/1992. 

2.0 Διευθυντής έχει τις αρμοδιότητες που ορίζονται στο 
άρθρο7του Ν. 1268/1982 μεταξύ των οποίων περιλαμβά¬ 
νονται η κατάρτιση και η υποβολή στη Γενική Συνέλευση 
Τομέα Χειρουργικής του ετήσιου προγράμματος λειτουρ¬ 
γίας της Κλινικής και η μέριμνα για την εφαρμογή του, η μέ¬ 
ριμνα για την υλοποίηση των αποφάσεων των συλλογικών 
οργάνων του Νοσοκομείου, στο οποίο λειτουργεί Κλινική, 
η μέριμνα για την παροχή του νοσηλευτικού έργου, η μέρι¬ 
μνα για τη στελέχωση και την οικονομική διαχείριση των ε¬ 
σόδων της Κλινικής, η μέριμνα για την υποβολή του ετήσι¬ 
ου απολογισμού των δραστηριοτήτων της Κλινικής, η ει¬ 
σήγηση στη Γ ενική Συνέλευση του Τομέα Χειρουργικής για 
τον ορισμό του υπεύθυνου της ειδικής μονάδας, καθώς και 
των υπευθύνων για τα αναλώσιμα υλικά και τον κινητό εξο¬ 
πλισμό, και η υπογραφή κάθε εξερχόμενου εγγράφου. Τα 
κριτήρια επιλογής του υπεύθυνου της ειδικής μονάδας α¬ 
φορούν κυρίως την επιστημονική δραστηριότητά του στο 
αντικείμενο με το οποίο ασχολείται η οικεία μονάδα. Ο Δι¬ 
ευθυντής μπορεί να καλεί τον υπεύθυνο της ειδικής μονά¬ 
δας, όταν συζητούνται θέματα της μονάδας του, να ανα¬ 
θέτει συγκεκριμένες αρμοδιότητες σ’ αυτόν και να συ¬ 
γκροτεί επιτροπές για τη μελέτη ειδικών θεμάτων. 

Άρθρο 5 
Λειτουργία 

1. Ο Διευθυντής έχει την ευθύνη για την εν γένει λειτουρ¬ 
γία της Κλινικής, τη χρησιμοποίηση οργάνων και υλικών, και 
την παραμονή εργαζομένων στους χώρους όταν πραγματο¬ 
ποιούνται πειραματικές μελέτες. Ο Διευθυντής ενημερώνε¬ 
ται για κάθε ερευνητική πειραματική εργασία, πριν από την 
διεξαγωγή της, και καθορίζει την προτεραιότητα χρήσης 
οργάνων και χώρων, όταν δεν υπάρχει σχετική απόφαση. 

2. Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας, επιστρέφονται, μετά τη 
χρησιμοποίησή τους, στην κατάσταση που έχουν παρα¬ 
δοθεί. 

3. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές, ερευνητικές και κλινικές 


δραστηριότητες της Κλινικής, σύμφωνα με τις διατάξεις 
του άρθρου 18 του Ν. 1268/1982 και του άρθρου 5 του π. 
δ. 407/1980 (ΑΊ12). 

Άρθρο 6 
Έσοδα 

Τα έσοδα της Κλινικής προέρχονται από: 
α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Δημοκριτείου Πανεπιστημίου Θράκης με τη διαδικα¬ 
σία του άρθρου 4παρ. Ιετου ν. 2083/1992 (Ά 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 
ε. Τις κληρονομιές, τις δωρεές και τις κληροδοσίες που 
καταλείπονται στο Δημοκρίτειο Πανεπιστήμιο Θράκης 
για τους σκοπούς της Κλινικής. 

Άρθρο 7 

Τηρούμενα βιβλία 

Τα βιβλία και στοιχεία που τηρεί η Κλινική είναι τα εξής: 
Βαθμολόγιο φοιτητών, Αρχείο ασθενών, Βιβλίο περιου¬ 
σιακών στοιχείων. Φάκελος οικονομικών στοιχείων κάθε 
έτους. Κατάλογος επιστημονικών βιβλίων, περιοδικών και 
οργάνων. Βιβλίο επιστημονικής δραστηριότητας. Βιβλίο 
μεταβολών προσωπικού. Πρωτόκολλο εισερχομένων - ε- 
ξερχομένων εγγράφων και κάθε άλλο βιβλίο ή στοιχείο 
που προβλέπεται από ειδικές διατάξεις ή κρίνεται απα¬ 
ραίτητο για τις ανάγκες της Κλινικής από τον οικείο Διευ¬ 
θυντή. 

Στον Υπουργό Εθνικής Παιδείας και Θρησκευμάτων α¬ 
ναθέτουμε τη δημοσίευση και εκτέλεση του παρόντος 
διατάγματος. 

Αθήνα, 18 Οκτωβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ: νννννν.βΐ. 9 γ 
θ-ΓΠ3ίΙ: ννθβΓΠ35ΐθΓ @ Θ1.0Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51_ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβιτίΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























